open-index/open-wikipedia-markdown huggingface dataset:
Antti Penttilä

**Antti Jaakko Penttilä** (27. syyskuuta 1870 Nurmo – 15. joulukuuta 1934 Perniö) oli suomalainen maanviljelijä ja Kansallisen Edistyspuolueen kansanedustaja.

Penttilän vanhemmat olivat maanviljelijä Kustaa Penttilä ja Leena Heikkilä. Hän kävi kansakoulun ja viljeli aluksi kotitilaansa Nurmossa 1886–1913 ja toimi sitten maanviljelijänä Sauvossa 1913–1916 ja Perniössä 1916–1934. Penttilä oli lautamiehenä Nurmossa 1897–1913.

Penttilä oli kansanedustajana 1922–1924 edustaen Turun läänin eteläistä vaalipiiriä. Hän oli Nurmossa kunnallislautakunnan puheenjohtajana ja Perniössä kunnallislautakunnan ja kunnanvaltuuston puheenjohtajana. 

Antti Penttilä oli naimisissa vuodesta 1888 Liisa Hipin kanssa.

## Lähteet
Afganistan kesäolympialaisissa 2008

**[[Afganistan olympialaisissa|Afganistan]]** osallistui **[[Kesäolympialaiset 2008|vuoden 2008 kesäolympialaisiin Pekingissä]]** neljän urheilijan joukkueella, johon kuului kolme miestä ja yksi nainen, kaksi yleisurheilijaa ja kaksi taekwondoinia. Joukkueeseen kuului alun perin keskimatkojen juoksija Mehboba Ahdyar, mutta hän karkasi ennen olympialaisia harjoitusleiriltä Italiassa ja haki poliittista turvapaikkaa Euroopasta. Hänen tilalleen joukkueeseen nousi 100 metrin juoksija Robina Muqimyar.

Näissä kisoissa Afganistan sai ensimmäisen olympiamitalinsa, kun Rohullah Nikpai otti pronssia miesten alle 58-kiloisten taekwondossa.

## Lähteet
Taavetti Heimonen

**David (Taavetti) Heimonen** (13. lokakuuta 1870 Karttula – 1. kesäkuuta 1920 Savonlinna) oli suomalainen maatalousneuvoja, torppari, säästöpankin kamreeri ja Kansanpuolueen ja Kansallisen Edistyspuolueen kansanedustaja.

Heimosen vanhemmat olivat maakauppias Gustaf Heimonen ja Maria Fredrika Tossavainen. Hän kävi kansakoulun ja vuonna 1892 maanviljelyskoulun. Hän oli Mikkelin läänin maanviljelysseuran juurikasviviljelyksen neuvojana 1899–1903, torpparina Säämingissä 1900–1920, Kuopion läänin maanviljelysseuran juurikasviviljelyksen neuvojana 1904 sekä Nurmeksen hätäapurahaston palveluksessa ja lainauslautakunnan jäsenenä 1905–1906. Säämingissä Heimonen toimi maamiesseuran neuvojana 1908–1917, Säämingin Pihlajaniemen osuuskassan kirjanpitäjänä 1910–1917, Säämingin säästöpankin kamreerina 1913–1918 ja Säämingin elintarvelautakunnan rahastonhoitajana.

Heimonen oli kansanedustajana 1917–1920 edustaen Mikkelin läänin vaalipiiriä. Hän kuoli kesken edustajakautensa ja hänen tilalleen eduskuntaan tuli Edistyspuolueen Vili Taskinen. 

Taavetti Heimonen oli naimisissa vuodesta 1894 Ida Variksen kanssa.

## Lähteet
Vire

**Vire** tarkoittaa muun muassa seuraavia:

## Sukunimi
* Samuli Vire (1889–1949), suomalainen kansakoulunopettaja, raittiusliikkeen puhuja ja kirjailij
* Mirjam Vire-Tuominen (1919–2011), suomalainen poliitikko ja järjestövaikuttaja

## Urheilu
* Kaipolan Vire, Jämsän Kaipolassa toimiva urheilun yleisseura
* Ikurin Vire (IkVi), tamperelainen voimistelu- ja urheiluseura
* Varpaisjärven Vire, varpaisjärveläinen urheilun yleisseura
* Nakkilan Vire, vuonna 1945 perustettu Nakkilassa toimiva urheilun yleisseura

## Muut
* Vire-Normandie, kunta Luoteis-Ranskassa
* Vire suomalainen Valmetin valmistama kaksitahtinen, yksisylinterinen venesisämoottori
* Kampus Vire, Iisalmen terveyskampus
* Vire (L9003), alkujaan yhdysvaltalainen maihinnousualus *USS LST-347*, joka myytiin Ranskalle ja sai nimen *Vire*
Paul Tirkkonen

**Paul Ernst Vilhelm Tirkkonen** (9. lokakuuta 1884 Helsinki, Suomen suuriruhtinaskunta – 31. elokuuta 1968 Helsinki) oli suomalainen kreikkalais-roomalaisen tyylin painija.

Tirkkonen voitti MM-pronssia Helsingissä 1911. Hän kilpaili myös Tukholman kesäolympialaisissa 1912. Tirkkosen veli Theodor Tirkkonen oli myös painin MM-mitalisti ja olympiaedustaja.

## Lähteet
* Paul Tirkkonen Bio, Stats and Results  Olympics at Sports-Reference.com 
* Tirkkonen, Paul (FIN) International Wrestling Database 

### Viitteet
Jooseppi Seppänen

**Josef (Jooseppi) Seppänen** (27. tammikuuta 1871 Kivennapa – 11. lokakuuta 1941 Hämeenlinna) oli suomalainen maanviljelijä ja kokoomuksen kansanedustaja.

Seppäsen vanhemmat olivat maanviljelijä Benjamin Seppänen ja Maria Lemmetty. Hän kävi kansakoulun ja toimi maanviljelijänä Kivennavalla vuoteen 1939 saakka ja Hauholla 1939–1941 sekä Tyrvännössä 1941. Seppänen toimi myös maalaiskirjeenkantajana Kivennavalla, Kivennavan Pamppalan ja Rantakylän osuuskassan kirjanpitäjänä 1910–1940 ja Kivennavan säästöpankin kamreerina 1937–1940.

Seppänen oli kansanedustajana 1927–1930 edustaen Viipurin läänin itäistä vaalipiiriä. Hän kuului Kivennavan hoitokuntaan ja oli Kivennavan kunnanvaltuuston jäsenenä.

Jooseppi Seppänen oli naimisissa vuodesta 1894 Anni Huuhtasen kanssa.

## Lähteet
Theodor Tirkkonen

**Theodor Alexander Tirkkonen** (6. helmikuuta 1883 Helsinki, Suomen suuriruhtinaskunta – 24. huhtikuuta 1951 Helsinki) oli suomalainen kreikkalais-roomalaisen tyylin painija.

Tirkkonen saavutti 73 kg:n painoluokan MM-hopeaa Helsingissä 1911. Hän kilpaili myös Tukholman kesäolympialaisissa 1912. Tirkkosen veli Paul Tirkkonen oli myös painin MM-mitalisti ja olympiaedustaja.

Tirkkonen voitti kolme painin Suomen-mestaruutta 70 kg:n sarjassa vuosina 1904–1906. Seuratasolla hän edusti Helsingin Atleettiklubia.

## Lähteet
* Theodor Tirkkonen Bio, Stats and Results  Olympics at Sports-Reference.com 
* Tirkkonen, Theodor (FIN) International Wrestling Database 

### Viitteet
Grenada kesäolympialaisissa 2016

**[[Grenada]]** osallistui kesäolympialaisiin 2016. Sitä edusti seitsemän urheilijaa kahdessa lajissa. Joukkueen lipunkantajana avajaisissa toimi pikajuoksija Kirani James.

## Joukkue
### Uinti

* Corey Ollivierre – miesten 100&nbsp;m rintauinti
* Oreoluwa Cherebin – naisten 100&nbsp;m perhosuinti

### Yleisurheilu

;Juoksulajit

* Kirani James – miesten 400&nbsp;m
* Bralon Taplin – miesten 400&nbsp;m
* Kurt Felix – miesten kymmenottelu
* Lindon Victor – miesten kymmenottelu
* Kanika Beckles – naisten 400&nbsp;m

## Lähteet
Vilhelm Lehmusvirta

**Hjalmar Vilhelm ”Ville” Lehmusvirta** (20. marraskuuta 1889 Tampere, Suomen suuriruhtinaskunta – 17. huhtikuuta 1952 Viljakkala) oli suomalainen kreikkalais-roomalaisen tyylin painija.

Lehmusvirta saavutti 60 kg:n painoluokan MM-pronssia Helsingissä 1911. Hän kilpaili myös Tukholman kesäolympialaisissa 1912.

## Lähteet
* Ville Lehmusvirta Bio, Stats and Results  Olympics at Sports-Reference.com 
* Lehmusvirta, Ilmari Vilhelm (FIN) International Wrestling Database 

### Viitteet
Longisquama

**Longisquama** on sukupuuttoon kuollut aasialainen matelijasuku, josta tiedetään yksi laji, **Longisquama insignis**. Se on saanut nimensä epätavallisista suomuistaan, jotka kasvoivat yhdessä tai kahdessa rivissä sen selkää pitkin. Eläimen ensimmäiset fossiilit löydettiin vuonna 1969. Jotkut tutkijat uskovat että eläin käytti pitkiä selkäulokkeita siipinä joilla se liiti ilmassa. Jotkut arvelevat sen käyttäneen niitä kosiomenoissa
On myös esitetty, että selkäpuolen muodostelmat eivät kuulu eläimeen lainkaan, vaan ovat vain matelijan kanssa säilyneitä kasvin lehtiä.

*Longisquama* kasvoi 15 senttiä pitkäksi.

## Lähteet
Katie Taylor

**Katie Taylor** (s. 2. heinäkuuta 1986 Bray) on irlantilainen amatöörinyrkkeilyn olympiavoittaja, maailmanmestari, Euroopan-mestari, entinen jalkapalloilija ja nykyinen ammattinyrkkeilijä. 162 senttimetriä pitkä Taylor kilpaili amatöörinä 60-kiloisten sarjassa eli kevytsarjassa ja ammattilaisena ylemmässä höyhensarjassa. 

## Ura
### Ura nyrkkeilijänä
Taylor saavutti olympiakultaa kevytsarjasta vuoden 2012 kesäolympialaisista Lontoosta voittaen finaalissa Venäjän Sofija Otšigavan. Hän toimi olympialaisten avajaisissa myös Irlannin lipunkantajana. MM-kilpailuista Taylorilla on viisi kultaa ja yksi pronssi, kaikki kevytsarjasta.

Vuoden 2015 Euroopan kisoista Taylor voitti kultaa kevytsarjasta. EM-kilpailuista hänellä on kuusi kultaa ja EU-mestaruuskilpailuista viisi kultaa.

Rio de Janeiron kesäolympialaisissa 2016 Taylor arvottiin suoraan puolivälieriin, jossa hän hävisi hajaäänituomiolla (37–39, 38–38*, 39–37) suomalaiselle Mira Potkoselle ja putosi harvinaislaatuisesti kokonaan mitalisijoilta. Taylor ilmoitti marraskuussa 2016 siirtyvänsä ammattilaiseksi ja kohtaa ensimmäisessä ylemmän höyhensarjan ammattilaisottelussaa puolalaisen Karina Kopinskan 26. marraskuuta 2016 Lontoossa.

### Ura jalkapalloilijana
Taylor on myös pelannut jalkapalloa Irlannin korkeimmalla sarjatasolla. Hän kuului myös Irlannin naisten jalkapallomaajoukkueeseen vuosina 2006–2009. Taylor teki 11 pelaamassaan maaottelussa kaksi maalia. Pelipaikaltaan hän oli keskikenttäpelaaja ja hyökkääjä.

## Lähteet

## Aiheesta muualla

| luettelo ammattinyrkkeilyotteluista boxrec.comissa
Edvīns Bietags

**Edvīns Bietags** (28. helmikuuta 1908 Rūjiena, Liivinmaan kuvernementti, Venäjän keisarikunta – 29. syyskuuta 1983 Jūrmala, Latvian SNT, Neuvostoliitto) oli latvialainen kreikkalais-roomalaisen tyylin painija, olympiamitalisti ja Euroopan mestari.

87 kilogramman painoluokassa kilpaillut Bietags oli vuoteen 2015 mennessä Latvian ainoa painin olympiamitalisti. Hän saavutti olympiahopeaa Berliinissä 1936 ja Euroopan mestaruuden Roomassa 1934.

## Lähteet
* Edvīns Bietags Bio, Stats and Results  Olympics at Sports-Reference.com 
* Bietags, Edwins (LAT) International Wrestling Database 

### Viitteet
Klaus Zerta

**Klaus Zerta** (s. 25. marraskuuta 1946 Gelsenkirchen) on saksalainen uransa päättänyt soudun olympiavoittaja. Zerta oli aktiiviurallaan 165 senttimetriä pitkä ja painoi 48 kilogrammaa. 

Zerta oli mukana saavuttamassa olympiakultaa perämiehellisestä kaksikosta vain 13-vuotiaana vuoden 1960 kesäolympialaisista Roomasta. Hän oli noiden olympialaisten nuorin mitalisti ja vielä nykyäänkin nuorin tunnettu miespuolinen olympiavoittaja. Ainoastaan korkeintaan 12-vuotias tuntematon ranskalaispoika, joka toimi vuoden 1900 kesäolympialaisissa alankomaalaisten perämiehenä kaksikkosoudussa, on Zertaa nuorempi miespuolinen olympiavoittaja.

Zerta edusti RV Gelsenkircheniä.

## Lähteet
Elias Sinkko

**Elias Sinkko** (23. helmikuuta 1871 Lemi – 3. tammikuuta 1957 Helsinki) oli suomalainen agronomi, pankinjohtaja, maanviljelijä ja Kansallisen Edistyspuolueen kansanedustaja.

Sinkon vanhemmat olivat maanviljelijä Matti Sinkko ja Liisa Pekkanen  Hän kävi alkeiskoulun 1893 ja valmistui agronomiksi 1896. Sinkko toimi Ala-Knuuttilan karjanhoitokoulun opettajana Kauhajoella 1896–1897, Jalovaaran meijerikoulun opettajana ja Jalovaaran tilanhoitajana Suistamossa 1897–1898 sekä Latokartanon maanviljelyskoulun opettajana 1898–1900. Hän oli Mikkelin läänin maanviljelysinsinöörin apulaisena 1900–1901, Suistamon-Korpiselän kiertävän maamieskoulun johtajana 1901–1905, Viipurin läänin apulaislääninagronomina Lappeenrannassa 1905–1920, Viipurin läänin vt. lääninagronomina 1911–1913 ja Karjalan piirin piiriagronomina 1920–1924. Hän oli sen jälkeen Helsingin osakepankin Lappeenrannan konttorin johtajana 1925–1930 ja asutushallituksen ylimääräisenä esittelijänä 1934. Sinkko toimi vuodesta 1910 maanviljelijänä Lappeella.

Sinkko oli kansanedustajana 1909–1910, 1914–1922 ja 1927–1929 edustaen Viipurin läänin läntistä vaalipiiriä. Hän oli presidentin valitsijamiehenä vuoden 1925 presidentinvaaleissa ja oli Lappeenrannan kaupunginvaltuuston jäsenenä. 

Elias Sinkko oli naimisissa vuodesta 1902 Aleksandra Alina Nykäsen kanssa.

## Lähteet
C. Meyer Zulick

**Conrad Meyer Zulick** (3. kesäkuuta 1839 Easton, Pennsylvania – 2. maaliskuuta 1926 Asbury Park, New Jersey) oli yhdysvaltalainen juristi ja Yhdysvaltain demokraattipuolueen poliitikko, joka toimi Arizonan territorion seitsemäntenä kuvernöörinä vuosina 1885–1889.

## Taustaa
C. Meyer Zulickin vanhemmat olivat saksalainen siirtolainen Anthony Zulick ja Pennsylvanian asukas Jane Morton o.s. Cummings. C. Meyer liittyi demokraattiseen puolueeseen jo 1850-luvun lopulla tai 1860-luvun alussa. Hän muutti Arizonaan 1880-luvun alkupuolella, ja hän astui Arizonan territorion kuvernöörin virkaan 2. marraskuuta 1885. 

Virkakautensa jälkeen Zulick muutti maatilalle lähellä Phoenixia. Hän kasvatti viikunoita, viinirypäleitä ja appelsiineja. Hän kuoli New Jerseyn Asbury Parkissa vuonna 1926, ja hänet ollaan haudattu Eastonin hautausmaalle.

## Lähteet
Tetrapropyyliammoniumperrutenaatti

**Tetrapropyyliammoniumperrutenaatti** eli **TPAP** (C12H28NRuO4) on tetrapropyyliammonium- ja perrutenaatti-ionien muodostama ioniyhdiste. Tätä ruteniumin yhdistettä käytetään orgaanisen kemian synteeseissä mietona ja selektiivisenä hapettimena.

## Ominaisuudet ja käyttö
Huoneenlämpötilassa tetrapropyyliammoniumperrutenaatti on huoneenlämpötilassa tummanvihreää kiteistä ainetta. Suurikokoisen tetrapropyyliammoniumkationin vuoksi yhdiste liukenee moniin orgaanisiin liuottimiin kuten dikloorimetaaniin ja asetonitriiliin. Kuumennettaessa yhdiste hajoaa. Tetrapropyyliammoniumperrutenaatti on mieto ja selektiivinen hapetin. Se hapettaa muun muassa primääriset alkoholit aldehydeiksi, sekundääriset alkoholit ketoneiksi, sekä primäärisen että sekundäärisen alkoholiryhmän sisältävät diolit ja laktolit laktoneiksi ja 1,2-diolit hajoavat. Reagenssi on selektiivinen ja tavanomaisesti reagoimaan herkät ryhmät kuten epoksidit tai alkeenit eivät reagoi. Hapettimena reaktiossa toimii perrutenaatti-ioni, joka reagoi alkoholiryhmän kanssa perrutenaattiesteriksi, joka hajoaa muodostaen karbonyyliryhmän ja rutenium pelkistyy hapetusluvulle +V.    
:
Tetrapropyyliammoniumperrutenaatti on kallis reagenssi. Tämän vuoksi sitä käytetään hapettimena vain pieniä katalyyttisiä määriä ja ko-hapettimena käytetään N-metyylimorfoliini-N-oksidia, joka hapettaa pelkistyneen ruteniumin takaisin perrutenaatti-ioniksi.

## Lähteet
Fritz Schäfer

**Fritz Schäfer** (7. syyskuuta 1912 Pirmasens, Saksan keisarikunta – 15. lokakuuta 1973 Ludwigshafen, Länsi-Saksa) oli saksalainen kreikkalais-roomalaisen tyylin painija, vapaapainija, olympiamitalisti ja Euroopan mestari.

72 kilogramman painoluokassa 1930-luvulla kilpaillut Schäfer saavutti kreikkalais-roomalaisessa painissa olympiahopeaa Berliinissä 1936, kolme Euroopan mestaruutta ja yhden EM-hopean. Lisäksi hän voitti EM-kulta- ja hopeamitalit vapaapainissa.

## Lähteet
* Fritz Schäfer Bio, Stats and Results  Olympics at Sports-Reference.com 
* Schaefer, Fritz (ALL) International Wrestling Database 

### Viitteet
Konstantin Airich

**Konstantin Airich** (s. 4. marraskuuta 1978) on saksalainen raskaansarjan nyrkkeilijä, joka on syntynyt Astanassa, Kazakstanissa. Airichin nykyinen kotipaikka on Hampuri.

Airichin ensimmäinen tappio oli Danny Williamsia vastaan kiistanalaisessa ottelussa. Kuudennessa erässä Williams osui iskuillaan vahvasti, ja näytti siltä, että hän tyrmää Airichin, mutta erä keskeytettiin kun sitä oli jäljellä 1.28. Ottelu loppui seuraavassa erässä, koska Airich luovutti.

Hänen kärsi toisen tappionsa hajaäänituomiolla Ondrej Palastelle 6. maaliskuuta 2009.

Airich osallistui kansainväliseen Prizefighter-turnaukseen vuonna 2011. Voitettuaan avausottelussa Lucian Botin, Airich karsiutui välierässä ensimmäisen erän tyrmäyksellä Tye Fieldsille.

Airichista tuli IBF Inter-Continental tittelin haltija, kun hän tyrmäsi saksalaisen Varol Vekiloglun maaliskuussa 2012. Airich voitti ensimmäisessä tittelin puolustuksessaan Ondrej Palan ja säilytti IBF Inter-Continental -tittelin ja samalla voitti Palalta WBO:n raskaansarjan Euroopan mestaruustittelin. Airich voitti Palan teknisellä tyrmäyksellä 9. erässä.

19. toukokuuta 2012 hän kohtasi Odlanier Solisin ja hävisi ottelun tuomarien yksimielisellä päätöksellä.

Syyskuussa 2014 Airich kohtasi Lontoon 2012 olympialaisten kultamitalistin, Anthony Joshuan 8-eräisessä ottelussa. Joshua tyrmäsi Airichin ottelun kolmannessa erässä. 

Airich hävisi suomalaiselle Robert Heleniukselle 10. syyskuuta 2016 Maarianhaminassa tyrmäyksellä ensimmäisessä erässä, ajassa 0.49.

## Ottelutilastot ammattilaisena
* http://boxrec.com/boxer/383219

## Lähteet
LGA 1150

**LGA 1150** on Intelin valmistama suoritinkanta. LGA 1150 julkaistiin Haswell-suoritinarkkitehtuuria varten 2013.
Frédéric Paulhan

**Frédéric Paulhan** (1856–1931) oli ranskalainen psykologi ja filosofi.

Paulhan oli lähtöisin porvarillisesta hugenottisuvusta. Paulhanin puoliso oli Jeanne Henriette Thérond (1863–1944) ja heidän poikansa Jean Paulhan.

Paulhan oli omana aikanaan tunnettu filosofi, ja hänen panoksensa logiikan ja psykologian historiassa oli merkittävä.

## Lähteet

## Aiheesta muualla

* Bibliothéque National de France Bnf.fr
Canudos

**Canudos** oli uskonnollinen yhdyskunta Brasilian Bahian osavaltion koillisosassa 1800-luvun lopussa. Se tuli tunnetuksi yhteenotosta paikallisten ja Brasilian armeijan välillä. Armeija valtasi Canudosin vuonna 1897 useita kuukausia kestäneen piirityksen jälkeen. Suurin osa Canudosin asukkaista sai surmansa joko tautien ja nälän kautta piirityksen aikana tai sotilaiden tappamina armeijan vallattua alueen. 

## Canudos
Canudosin perusti Antônio Conselheiro vuonna 1893. Conselheiro johti messiaanista uskonnollista liikettä. Hän oli huolestunut siitä, että brasilialaiset omaksuivat nykyaikaistumisen myötä sekularistisia aatteita, ja hänen johtamansa liike sai pian kannattajia etenkin maaseudun väestössä. Conselheiro ja hänen kannattajansa eivät hyväksyneet uuden tasavaltalaisen hallituksen toimia, ja Canudos perustettiin, kun liikkeen ja hallituksen joukkojen välillä oli sattunut yhteenottoja. Canudos kasvoi muutamassa vuodessa noin 20&nbsp;000 asukkaan kokoiseksi. Paikalliset elivät yksinkertaisesti harjoittaen yhteisöllistä maanviljelystä ja omaa muotoaan katolilaisuudesta.

## Canudosin sota

Rio de Janeiron uusi tasavaltalainen hallitus piti Canudosia uhkana sen arvovallalle, ja Conselheiron epäiltiin myös suunnittelevan keisarikunnan palauttamista. Jännitteet lisääntyivät entisestään, kun Canudosin asukkaiden ja naapurikaupungin kauppiaiden välillä sattui yhteenotto. Brasilian presidentti Prudente de Morais päätti panna tasavallan vastaiset ryhmittymät ojennukseen. Vuonna 1896 Canudosiin lähetettiin pieni armeijan osasto, jotka kuitenkin lyötiin takaisin väkivaltaisesti. Tästä alkoi niin sanottu Canudosin sota. Seuraavan vuoden aikana lähetettiin vielä kolme saman tapaista osastoa, jotka kaikki lyötiin takaisin. Viimeiseen neljänteen retkeen Canudosiin osallistui 8&nbsp;000 sotilasta, jotka aloittivat Canudosin piirityksen. Paikalliset puolustautuivat neljän kuukauden ajan kärsien samalla huomattavia tappioita, mutta suostumatta antautumaan. Conselheiro kuoli piirityksen aikana, ja lopulta lokakuussa 1897 hallituksen joukot hyökkäsivät Canudosiin vallaten sen. Pieni joukko paikallisia päätyi vangeiksi, mutta suurin osa sai surmansa nälän ja tautien takia piirityksen aikana tai Canudosin valloittaneiden sotilaiden surmaamina.

## Lähteet
Project Mc²

**Project Mc²** on DreamWorks Animationin AwesomenessTV:n ja MGA Entertainmentin Netflixille tuottama yhdysvaltalainen nettitelevisiosarja. Se kertoo neljästä superälykkäästä kalifornialaisesta tieteilijätytöstä, jotka rekrytoidaan NOV8-nimiseen tiedustelujärjestöön. Kolmen jakson pituinen ensimmäinen tuotantokausi julkaistiin 7. elokuuta 2015.

Huhtikuussa 2016 Netflix tilasi sarjaan kaksi uutta kautta. Kumpikin kausi sisältää kuusi jaksoa, ja ne julkaistiin saman vuoden elo- ja lokakuussa. Lisäksi ystävänpäivänä 2017 julkaistiin uusi erikoisjakso.

*Project Mc²* oli ehdolla parhaan lastensarjan Daytime Emmy -palkinnon saajaksi keväällä 2016.

## Lähteet
Erkki Sinkko

**Erkki Sinkko** (s. 1938) on suomalainen eläkkeellä oleva lukion lehtori, osakesijoittaja ja entinen pörssikolumnisti.

Sinkko valmistui filosofian tohtoriksi Tampereen yliopistosta 1976. Hän toimi äidinkielen, yhteiskuntaopin ja taloustiedon opettajana Perniön lukiossa. Vuonna 1988 hän siirtyi vapaaksi toimittajaksi kirjoittaen sitten sijoittamisesta aina vuoteen 2005 saakka. Sinkko kirjoitti pörssikolumneja muun muassa Aamulehteen, Uuteen Suomeen, Ilta-Sanomiin, Kauppalehteen ja Osuustoiminta-lehteen.

Sinkko aloitti osakesijoittamisen vuonna 1970 noin 13 000 euron lähtöpääomalla. Kesäkuussa 2008 Sinkon perheen osakesalkun arvo oli noin 5,5 miljoonaa euroa hajautettuna noin sataan suomalaiseen yhtiöön. Sinkko ei ole kiinnittänyt huomiota niinkään osakkeiden kurssikehitykseen vaan pitää jaettavia osinkoja tärkeämpinä. Hän ei suosi pelaamista vaan pitkäaikaista harkittua sijoittamista. 

## Teoksia
* *Venäläis-suomalainen lehdistöpolemiikki 1890-1894*, väitöskirja. Acta Universitatis Tamperensis. Ser. A vol. 76. Tampereen yliopisto, Tampere 1976
* *Markat tuottamaan : piensijoittajan opas* ; kirj. Erkki Sinkko, Kristiina Ritvos, Sirkka-Liisa Roine. Otava 1987
* *Sihtauksia : Särmikkäät pörssikolumnit vuosilta 1985-1998 jälkiviisaudella maustettuna*. Arvopapaeri, Helsinki 1998
* *Lyhyt kirja rikastumisesta : oppia osakesäästäjille* ; kirj. Erkki Sinkko, Kai Vakkuri. WSOY 2000

## Lähteet
Stig Stenholm

**Stig Torsten Stenholm** (26. helmikuuta 1939 Oulu – 30. syyskuuta 2017 Espoo) oli suomalainen teoreettinen fyysikko, jolle myönnettiin Suomen Akatemian professuuri.

Stenholm valmistui diplomi-insinööriksi Helsingin Teknillisestä Korkeakoulusta vuonna 1964 ja samana vuonna matematiikan maisteriksi Helsingin yliopistosta. Tekniikan lisensiaatin tutkinnon hän suoritti vuonna 1965 ja väitteli tohtoriksi Oxfordin yliopistossa vuonna 1967. Hän työskenteli fysiikan professorina Helsingin yliopistossa 1974–1980 sekä johti teoreettisen fysiikan tutkimuslaitosta 1980–1997. Hän edisti tutkimuksen kansainvälistymistä. Hän oli Suomen Akatemian tutkimusprofessori 1992–1997 ja Tukholman Kuninkaallisen teknillisen korkeakoulun professori 1997–2004. Hän oli myös Ruotsin kuninkaallisen tiedeakatemian jäsen. 

## Lähteet
Ignacy Łukasiewicz

**Jan Józef Ignacy Łukasiewicz** (8. maaliskuuta 1822 – 7. tammikuuta 1882) oli krakovalainen farmaseutti, joka kehitti 1853 maaöljyn tislausmenetelmän. Tislauksen avulla saatiin käyttökelpoista lamppuöljyä. Tällä öljyllä valaistiin muun muassa Wienin kaupunki ja myös Itävallan rautateillä tätä öljyä käytettiin valaistukseen.

Ignacy Łukasiewicz syntyi köyhään perheeseen 1822 Zadusznikin kylässä. Vuonna 1836 hän valmistui oppikoulusta Rzeszówssa. Hän pääsi heti koulun jälkeen töihin aluksi apteekkiin Łańcutissa ja myöhemmin Rzeszówssa. Siellä hän liittyi salaiseen kansallismieliseen organisaation ja pidätettiin 1846 epäiltynä laittomuuksista maahanmuuttajia kohtaan. Hän oli vangittuna vuoteen 1848 saakka. Vapauduttuaan hän työskenteli apteekissa Lwówssa. Vuosina 1850-1852 hän opiskeli farmasiaa Krakovan ja Wienin yliopistoissa. Valmistuttuaan hän palasi töihin Lwówiin.

Vuosina 1852–1853 Łukasiewicz alkoi yhdessä Jan Zehin kanssa tutkia maaöljyn käyttömahdollisuuksia tekniseen ja valaistuskäyttöön. Kesällä 1853 sytytettiin ensimmäisen kerran petrolikäyttöinen öljylamppu sairaalassa Lvivin Łyczakowiessa. 

Vuonna 1854 Łukasiewicz tapasi Tytus Trzecieskin, jota kiinnosti hänen naapurinsa Karol Klobosan omistamassa metsässä Bóbrkassa maasta tihkuva öljy. Trzecieski tarjosi Łukasiewicz kumppanuutta tämän tihkuvan öljyn tutkimiseen ja hyödyntämiseen. Sopimus solmittiin 1854 ja perustettiin yritys Łukasiewicz-Trzecieski (vuodesta 1861 Łukasiewicz-Trzecieski-Klobassa). Tämän seurauksena käynnistyi ensimmäinen kaupallinen raakaöljyn jalostamo Chorkówkassa. 

Łukasiewiczista tuli varakas mies. Hän oli myös patriootti, joka tuki vuoden 1863 kansannousua. Hän käytti varallisuuttaan laajasti hyväntekeväisyyteen ja sai sen vuoksi useita kunnianosoituksia. 

Łukasiewicz kuoli vuonna 1882 keuhkokuumeeseen ja haudattiin Zręcinissä.

## Lähteet
Shannon Szabados

**Shannon Lynn Szabados** (s. 6. elokuuta 1986 Edmonton, Alberta, Kanada) on kanadalainen jääkiekkomaalivahti sekä lajin kaksinkertainen olympiavoittaja.

Szabados on ollut Kanadan maajoukkueen mukana voittamassa olympiakultaa kahdesti, Vancouverissa 2010 ja Sotšissa 2014. Hän oli voittamassa maailmanmestaruutta Yhdysvalloissa järjestetyissä vuoden 2012 maailmanmestaruuskilpailuissa. Lisäksi hänellä on olympialaisista yksi hopeamitali sekä MM-kilpailuista neljä hopeaa ja yksi pronssi.

Szabados valittiin Vancouverin olympialaisissa 2010 turnauksen parhaaksi maalivahdiksi sekä median valitsemaan tähdistökentälliseen. Myös Pyeongchangin olympialaisissa 2018 hänet valittiin turnauksen parhaaksi maalivahdiksi.

Seuratasolla Szabados on edustanut muun muassa Southern Professional Hockey Leaguessa pelaavaa Columbus Cottonmouthsia. Nykyisin hän edustaa Buffalo Beautsia naisten NWHLssä.

## Lähteet
* 

### Viitteet
Geneviève Lacasse

**Geneviève Lacasse** (s. 5. toukokuuta 1989 Montreal, Quebec, Kanada) on kanadalainen jääkiekkomaalivahti sekä lajin olympiavoittaja ja maailmanmestari. Hän edustaa CWHL:ssä pelaavaa Calgary Infernoa, jonne hän siirtyi vuonna 2016 Boston Bladesistä.

Lacasse pelasi yliopistosarja NCAA:ssa vuodet 2008-2012, jolloin edusti Providence Collegea. Hänet valittiin ensimmäisellä kaudellaan vuoden tulokkaaksi. Myöhempinä kausina hänet valittiin eri tähdistökentällisiin. Yliopistouran jälkeen Lacasse edusti kaudesta 2012–2013 kauteen 2015–2016 saakka Canadian Women's Hockey Leaguessa pelaavaa Boston Bladesia, kunnes hän siirtyi saman liigan Calgary Infernoon.

Lacasse oli Kanadan maajoukkueen mukana voittamassa olympiakultaa Sotšin talviolympialaisissa 2014 ja olympiahopeaa Pyeongchangissa 2018. Tämän lisäksi hän on ollut voittamassa maailmanmestaruutta vuonna 2012 sekä kolmasti MM-hopeaa vuosina 2013, 2015 ja 2017 ja kerran MM-pronssia vuonna 2019.

## Lähteet
* 

### Viitteet
Nikolai Durov

**Nikolai Valerjevitš Durov** (; s. 21. maaliskuuta 1980) on venäläinen ohjelmoija ja matemaatikko. Hän on Pavel Durovin vanhempi veli, yhdessä he kehittivät sosiaalisen median verkkosivun VK ja myöhemmin Telegramin.
Dane Alex Bird-Smith

**Dane Alex Bird-Smith** (s. 15. heinäkuuta 1992) on australialainen kilpakävelyn olympiamitalisti. Bird-Smith on 187 senttimetriä pitkä ja painaa 72 kilogrammaa. Hän kilpailee pääosin 20 kilometrin kävelyssä.

Bird-Smith saavutti olympiapronssia 20 kilometrin kävelystä vuoden 2016 kesäolympialaisista uudella ennätyksellään 1.19.37.
Vuoden 2013 MM-kilpailuissa Moskovassa hän sijoittui 11:nneksi, vuoden 2015 MM-kilpailuissa Pekingissä kahdeksanneksi, 2017 MM-kilpailuissa Lontoossa kuudenneksi ja Dohassa 2019 15:nneksi. Vuoden 2015 kesäuniversiadeista Gwangjusta Bird-Smith saavutti kultaa 20 kilometrin kävelystä. Hän voitti 20 kilometrin kävelyssä kultaa myös Gold Coastin Kansainyhteisön kisoissa 2018. 

Myös Bird-Smithin isä Dave Smith oli omalla urallaan kilpakävelijä ja sisäratojen MM-mitalisti.

## Henkilökohtaiset ennätykset
*20 kilometrin kävely: 1.19.28 (Lontoo 2017)

## Lähteet
Steve Smith (NBA-koripalloilija)

**Steven Delano ”Steve” Smith** (s. 31. maaliskuuta 1969 Highland Park, Michigan) on uransa päättänyt yhdysvaltalainen koripalloilija, pelipaikaltaan heittävä takamies.

Smith pelasi NBA:ssa 14 kauden ajan. Hänet valittiin kerran un, ja hän voitti San Antonio Spursissa mestaruuden vuonna 2003. Ammattilaisuransa Smith lopetti kauden 2004–2005 jälkeen.

Yhdysvaltain maajoukkueessa Smith voitti MM-kultaa vuoden 1994 MM-kilpailuissa, ja olympiakultaa vuoden 2000 kesäolympialaisissa Sydneyssä.

Vuodesta 2008 lähtien Smith on toiminut asiantuntijana NBA TV:llä.

## Lähteet
Haaralammi (Ylöjärvi)

**Haaralammi**  on Pirkanmaalla Ylöjärvellä Luoteen kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Haaralammi on osa Liesijärven valuma-aluetta.

## Maantietoa
Lammen pituus on 350 metriä, leveys 100 metriä ja sen pinta-ala on 2,4 hehtaaria. Se sijaitsee Liesijärven itäpuolella Pirunkorven ja Natturin vieressä. Alue on pääosin soistunutta metsämaata, joka on harvaan ojitettu. Lampeen on kaivettu kahdeksan ojaa, joista eteläisin toimii lammen laskuojana. Laskuoja virtaa Pahalammin läpi kunnes se laskee Liesijärveen 3,5 kilometrin jälkeen. Lampi on pitkä ja kapea, mutta länteen työntyy yksittäinen 100 metrinen lahti. Rantaviivan pituus on 1,0 kilometriä. Lampi on autio eikä sinne johda teitä. Lähin tie, joka vie Liesijärven itärannalle, ohittaa sen 150 metriä pohjoisessa.

## Lähteet
Raitapyrstökiipijä

**Raitapyrstökiipijä** (*Certhia himalayana*) on puukiipijöiden heimoon kuuluva varpuslintu.

## Levinneisyys
Raitapyrstökiipijää tavataan Afganistanissa, Kiinassa, Intiassa, Kazakstanissa, Kirgisiassa, Myanmarissa, Nepalissa, Pakistanissa, Tadžikistanissa, Turkmenistanissa ja Uzbekistanissa, ja sen levinneisyysalueen pinta-ala on noin 691&nbsp;000 km². Laji on vähenemässä elinympäristöjen tuhoutumisen vuoksi, mutta sen ei uskota toistaiseksi olevan vaarassa, ja se on luokiteltu elinvoimaiseksi.

## Lähteet
Cicada 3301

**Cicada 3301** (suom. ''laulukaskas'') on salaperäinen järjestö, joka on kuudesti julkaissut monimutkaisia koodiarvoituksia ja lisättyyn todellisuuteen perustuvia pelejä.

Ensimmäinen arvoitus julkaistiin 4. tammikuuta 2012 4chan-keskustelufoorumilla. Kuvatiedostoon oli kätketty linkki, joka johti yhä monimutkaisempiin tehtäviin. Toinen kierros alkoi vuotta myöhemmin 4. tammikuuta 2013 ja kolmas kierros Twitterin kautta 4. tammikuuta 2014. Kolmannen vuoden tehtävää ei tiettävästi koskaan ratkaistu ja seuraavana vuonna uutta tehtävää ei enää julkaistu. Vuonna 2016 järjestön Twitter-tilillä kuitenkin jaettiin kehotus jatkaa viime tehtävän ratkaisua.

Arvoitusten avulla oli tarkoitus rekrytoida ”älykkäitä yksilöitä”. Arvoitusten ympärillä käytettiin paljon viitteitä esoteerisiin teemoihin, mutta itse tehtävät perustuvat tietoturvaan ja kryptografiaan.

Joukko harrastelijoita, analyytikkoja, kryptografeja ja IT-osaajia on osallistunut tehtävien ratkaisemiseen, mikä on vaatinut mm. alkulukujen faktorointia ja myös fyysisten vihjeiden etsimistä useissa maissa.

Tehtävien monimutkaisuuden ja laajuuden vuoksi peliä on epäilty mm. tiedustelupalveluiden rekrytointikampanjoiksi. Ainakin NSA:n, CIA:n ja MI-6:n tiedetään käyttäneen saman tyyppisiä ongelmia etsiessään uusia työntekijöitä verkossa, mutta järjestö itse on kuitenkin kieltänyt yhteytensä valtiollisiin toimijoihin.

## Katso myös

*11B-X-1371

## Lähteet
Cai Zelin

**Cai Zelin** (, s. 11. huhtikuuta 1991 Dali) on kiinalainen kilpakävelyn olympiamitalisti. 175 senttimetriä pitkä ja 55 kilogrammaa painava Cai edustaa Yunnan Province Athletics Teamia. 

Cai saavutti olympiahopeaa 20 kilometrin kävelystä vuoden 2016 kesäolympialaisista Rio de Janeirosta. Vuoden 2012 kesäolympialaisissa Lontoossa hän sijoittui samalla matkalla neljänneksi ja vuonna 2021 järjestetyissä Tokion olympialaisissa 26:nneksi. Vuoden 2015 MM-kilpailuissa Cai sijoittui viidenneksi ja vuoden 2013 MM-kilpailuissa 26:nneksi. 

Vuoden 2010 alle 20-vuotiaiden MM-kilpailuista Monctonista Cai saavutti hopeaa 10 000 metrin kävelystä.

## Henkilökohtaiset ennätykset
*20 kilometrin kävely: 1.17.39 (Huamgshan 2021)

## Lähteet
Rusovatsakiipijä

**Rusovatsakiipijä** (*Certhia nipalensis*) on puukiipijöiden heimoon kuuluva varpuslintu.

## Levinneisyys
Raitapyrstökiipijää tavataan Bhutanissa, Kiinassa, Intiassa, Myanmarissa ja Nepalissa, ja sen levinneisyysalueen pinta-ala on noin 89&nbsp;000 km2. Laji on vähenemässä elinympäristöjen tuhoutumisen vuoksi, mutta sen ei uskota olevan vielä vaarassa, ja se on luokiteltu elinvoimaiseksi.

## Lähteet
Sichuaninpuukiipijä

**Sichuaninpuukiipijä** (*Certhia tianquanensis*) on puukiipijöiden heimoon kuuluva varpuslintu.

## Levinneisyys
Sichuaninpuukiipijää tavataan Kiinassa, ja sen levinneisyysalueen pinta-ala on noin 32&nbsp;000 km2. Lajin populaatioksi arvioidaan 1&nbsp;000&dash;10&nbsp;000 yksilöä, ja se on vähenemässä elinympäristöjen tuhoutumisen vuoksi. Se on luokiteltu elinvoimaiseksi.

## Lähteet
Alahärmän kirkonkylä

**Alahärmän kirkonkylä** on taajama, joka oli entisen Alahärmän kunnan hallinnollinen keskus, kunnes Alahärmä yhdistyi Kauhavaan vuoden 2009 alussa. Kuntaliitoksen jälkeen se on ollut osa Kauhavaa. Vuoden 2022 lopussa taajamassa oli 2&nbsp;091 asukasta. Taajaman pinta-ala oli 11,8 neliökilometriä, joten väestötiheys oli 176,0 asukasta neliökilometrillä.  

## Lähteet
Ilias Fifa

**Ilias Fifa** (s. 16. toukokuuta 1989 Tanger, Marokko) on marokkolaissyntyinen nykyisin Espanjaa edustava kestävyysjuoksija. 173 senttimetriä pitkä ja 68 kilogrammaa painava Fifa edustaa FC Barcelonaa ja hänen valmentajanaan toimii Rafael Caro.

Fifa saavutti kultaa 5 000 metriltä vuoden 2016 EM-kilpailuista Barcelonasta. Hän juoksi saman ajan kuin hopea- ja pronssimitalistit Adel Mechaal ja Richard Ringer ja oli viidenneksi sijoittunutta Mourad Amdouniakin vain yhdeksän sekunnin sadasosaa parempi. Hän jäi 5&nbsp;000&nbsp;metrillä alkueriin Rio de Janeiron olympialaisissa 2016 sekä MM-kilpailuissa 2015 ja 2017. Maastojuoksun EM-kilpailuissa hän oli 2015 viides ja 2016 kuudes sekä sai joukkuekilpailussa kultaa 2015 ja hopeaa 2016.

Fifa sai Espanjan kansalaisuuden vuonna 2015, tultuaan maahan pakolaisena yhdeksän vuotta aiemmin.

## Henkilökohtaiset ennätykset
*5 000 metrin juoksu: 13.05,61 (Rooma 2015)

## Lähteet
Intianhelmikiipijä

**Intianhelmikiipijä** (*Salpornis spilonota*) eli aiemmalta nimeltään **helmikiipijä** on nakkelien heimoon kuuluva varpuslintu. Aiemmin laji luettiin puukiipijöiden heimoon.

## Levinneisyys
Intianhelmikiipijää tavataan Intiassa, ja sen levinneisyysalueen pinta-ala on noin 2&nbsp;960&nbsp;000 km2. Laji on vähenemässä elinympäristöjen tuhoutumisen vuoksi, mutta sen ei uskota olevan vielä vaarassa, ja se on luokiteltu elinvoimaiseksi. Afrikassa elävä afrikanhelmikiipijä luettiin aikaisemmin intianhelmikiipijän alalajiksi.

## Lähteet
RaceRoom Racing Experience

**RaceRoom Racing Experience** (*R3E*) on Sector3 Studiosin kehittämä ja RaceRoom Entertainment AG:n julkaisema ajosimulaatiopeli. Peli julkaistiin vuonna 2013 Microsoft Windowsille. 
Pelissä käytetään Image Space Incorporatedin isiMotor2 pelimoottoria.
## Lähteet

## Aiheesta muualla
* Kotisivut
Hugo Linna

**Hugo Immanuel Linna** (ent. *Castrén*, 14. syyskuuta 1873 Hyrynsalmi – 4. helmikuuta 1921 Kajaani) oli suomalainen agronomi, maamieskoulun johtaja ja Nuorsuomalaisen Puolueen kansanedustaja.

Linnan vanhemmat olivat Hyrynsalmen ja Pielaveden kirkkoherra Jonas Christian Castrén (1828–1903) ja Wilhelmina Ingeborg Qvickström. Hän pääsi ylioppilaaksi Kuopion lyseosta 1892 ja valmistui Helsingin yliopistosta filosofian kandidaatiksi ja maisteriksi vuonna 1900. Hän valmistui agronomiksi 1902.

Linna oli Pohjois-Savon kansanopiston agronomiopettajana 1902–1904, Kuopion maanviljelysseuran maanviljelyskonsulenttina 1902–1907, Kajaanin maanviljelysseuran sihteerinä ja konsulenttina 1907–1919 sekä Seppälän maamies- ja karjakkokoulun johtajana ja tilanhoitajana Kajaanissa 1919–1921. Linna toimi myös Kansallis-Osake-Pankin Kajaanin konttorin toisena johtajana ja Kajaanin meijeri- ja myllyosuuskunnan esimiehenä.

Linna oli kansanedustajana 1917–1919 edustaen Oulun läänin eteläistä vaalipiiriä. Hän oli eduskunnan elintarveasiainvaliokunnan puheenjohtajana 1917. Hän oli myös Osuusliike Maakunnan hallituksen puheenjohtajana.

Hugo Linna oli naimisissa vuodesta 1909 Anni Hoffströmin kanssa.

## Lähteet
Antti Tuomas Heikkinen

**Antti Tuomas Heikkinen** (s. 4. huhtikuuta 1986) on suomalainen näyttelijä. Hän valmistui Teatterikorkeakoulusta teatteritaiteen maisteriksi keväällä 2016. Hän pääsi kouluun viidennellä yrittämällä vuonna 2011.

Heikkinen on näytellyt muun muassa televisiosarjoissa *[[Konttori (suomalainen televisiosarja)|Konttori]]*, *[[Sipoon herttua]]* ja *[[M/S Romantic]]* sekä elokuvassa *[[Hevi reissu]]*. *[[Juice (suomalainen elokuva)|Juice]]*-elokuvassa (2018) hän näytteli Mikko Alataloa. Kesällä 2018 hän näytteli Gösta Sundqvistia Ylen tuottamassa radiokuunnelmasarjassa *Itkisitkö onnesta – tarina Gösta Sundqvistista*.

Vuonna 2020 Heikkinen oli mukana viihdeohjelma *[[Putous|Putouksen]]* 12. tuotantokaudella. Heikkisen sketsihahmo Yölintu tuli ohjelmassa toiseksi. Vuonna 2022 Heikkinen siirtyi Putouksen 15. tuotantokaudella näyttelijän roolista ohjaajaksi.

Heikkinen näyttelee pääosaa vuonna 2022 julkaistussa Ylen satiirisessa vakoilukomediasarjassa *[[Pysäyttäkää Nyqvist]]*.

## Filmografia
### Elokuvat

### Televisiosarjat

### Ääniroolit
* *Itkisitkö onnesta – tarina Gösta Sundqvistista* – Gösta Sundqvist

## Lähteet

## Aiheesta muualla
* 
*
Namumyrkkysammakko

**Namumyrkkysammakko** (*Epipedobates anthonyi*) on nuolimyrkkysammakoiden heimoon kuuluva sammakkoeläin.

## Tuntomerkit
Namumyrkkysammakkokoiras on 19−24,5 mm pitkä, ja naaras 21,5–26,5 mm pitkä. Aikuiset yksilöt ovat punaisia ja niillä on keltaisia tai valkoisia pitkittäisiä raitoja.

## Levinneisyys
Namumyrkkysammakkoa tavataan Ecuadorissa ja Perussa. Sen levinneisyysalue ei luultavasti ole paljoa yli 20&nbsp;000 km2. Laji on luokiteltu silmälläpidettäväksi elinympäristöjen heikentymisen vuoksi. Eteläisessä Ecuadorissa laji on kuitenkin runsaslukuinen.

## Elinympäristö
Namumyrkkysammakko elää metsissä purojen lähellä.

## Lähteet

## Aiheesta muualla
* Sammakkolampi.net: ''Epipedobates anthonyi'', Namumyrkkysammakko 
* iNaturalist: ''Epipedobates anthonyi''
* ITIS: ''Epipedobates anthonyi'' 
* UniProt: Taxonomy - ''Epipedobates anthonyi'' 
* University of Michigan, Animal Diversity Web (ADW): ''Epipedobates anthonyi'' 
* Global Biodiversity Information Facility (GBIF): ''Epipedobates anthonyi'' 
* PheroBase: Semiochemicals of ''Epipedobates anthonyi'', the Anthony's poison frog
Kamia Yousufi

**Kamia Yousufi** (s. 20. toukokuuta 1996) on afganistanilainen pikajuoksija.

Yousufi edusti Afganistania vuoden 2016 Rio de Janeiron kesäolympialaisissa 100 metrin matkalla. Hän juoksi ajaksi Afganistanin ennätyksen, 14,02. Hän jäi kilpailussa kuitenkin jo alkueriin. Yousufi edusti Afganistania myös vuoden 2020 Tokion kesäolympialaisissa. Hän juoksi 100 metriä ajalla 13,29 tehden uuden Afganistanin ennätyksen. Hän osallistui myös vuoden 2024 Pariisin kesäolympialaisiin juosten alkuerässä ajan 13,42, jolla hän karsiutui jatkosta. 

Talibanin vallattua Afganistanin elokuussa 2021, Yousufi pakeni Iraniin ja asuu nykyään (2024) Australiassa.

## Lähteet
ISImotor

**isiMotor** (tai **ISImotor**) on pelimoottori, jonka on kehittänyt Image Space Incorporated ja sitä käytetään ajosimulaatiopeleihin.

Moottorin lempinimi oli *the Cube* kehitysvaiheen aikana. Moottorin versioita on kutsuttu myös nimellä *gMotor2*.

isiMotor1 oli käytössä useissa ohjelmissa ennen rFactor-julkaisua jossa isiMotor2 julkaistiin.

## Pelimoottoria käyttävät pelit
* rFactor (2005)
* GT Legends (2005)
* GTR - FIA GT Racing Game (2005)
* GTR 2 - FIA GT Racing Game (2006)
* BMW M3 Challenge (2007)
* Race 07 - The Official WTCC Game (2007)
** GTR Evolution (2008), laajennus
** STCC – The Game (2008), laajennus
** GT Power Pack (2008), laajennus
** Race On (2009), laajennus
* ARCA Sim Racing (2008)
* Lexus ISF Track Time (2008)
* Turismo Carretera (2009)
* Volvo The Game  (2009)
* Top Race (2009)
* Superleague Formula 2009: The Game (2009) 
* Real Time Racing (TBA)
* Simraceway (2011)
* rFactor 2 (2012)
* RaceRoom Racing Experience
* Copa Petrobras de Marcas (2011)
* Game Stock Car Extreme (2013)
* Formula Truck 2013 (2013)
* Automobilista (2016)

## Aiheesta muualla
* Kehittäjän kotisivut

## Lähteet
Guam talviolympialaisissa 1988

**[[Guam]]** osallistui talviolympialaisiin 1988. Kyseessä oli sen ensimmäinen osallistuminen talviolympialaisiin. Guamin ainoa edustaja oli ampumahiihtäjä Judd Bankert. Hän kilpaili pikamatkalla, jolla hän sijoittui sijalle 71.

## Lähteet
Guam kesäolympialaisissa 2016

**[[Guam]]** osallistui kesäolympialaisiin 2016. Sitä edusti viisi urheilijaa kolmessa lajissa. Joukkueen lipunkantajana avajaisissa toimi uimari Benjamin Schulte. Guam ei voittanut mitaliakaan Rion olympialaisissa. 

## Joukkue
### Pyöräily

Peter Lombard oli ainoa guamilainen pyöräilijä Rion olympialaisissa. Lombad osallistui miesten maastoajoon, mutta hän jäi ilman tulosta.

### Uinti

Uinnissa Guamilla oli kaksi edustajaa. Benjamin Schulte kilpaili miesten 100 metrin rintauinnissa. Hän ui alkuerissä ajan 1.03,29, joka oikeutti 43. sijaan. Pilar Shimizu kilpaili naisten 100 metrin rintauinnissa. Hän ui alkuerissä ajan 1.16,65, joka ei riittänyt jatkoon. Hänen sijoituksensa oli 38.

### Yleisurheilu

Yleisurheilussa Guamilla oli kahden urheilijan edustus. Regine Tugade kilpaili naisten 100 metrillä. Tugade osallistui karsintoihin, jossa juoksi ajan 12,52, mikä ei riittänyt jatkopaikkaan. Joshua Ilustre kilpaili miesten 800 metrillä, mutta hän ei saanut aikaa.

## Lähteet
Emre Mor

**Emre Mor** (s. 24. heinäkuuta 1997 Brønshøj, Tanska) on tanskalaissyntyinen turkkilainen jalkapalloilija, joka edustaa turkkilaista Fenerbahcea lainalla espanjalaisesta Celta Vigosta. Vasenjalkainen Mor on pelipaikaltaan oikea laitahyökkääjä. Hän kuuluu myös Turkin jalkapallomaajoukkueeseen.

## Ura
### Seurajoukkueura
Mor aloitti ammattilaisuransa kaudella 2015–2016 Tanskan Superliigan FC Nordsjællandissa. Hän pelasi seuran paidassa 13 ottelua onnistuen maalinteossa kaksi kertaa. Kauden 2016–2017 Mor pelasi Saksan Bundesliigan Borussia Dortmundissa. Vuonna 2017 hän siirtyi espanjalaisseura Celta Vigoon.

### Maajoukkueura
Mor on turkkilaisen isän ja makedonianturkkilaisen äidin lapsi, mutta hän syntyi ja kasvoi Tanskassa. Nuorten maajoukkuetasolla Mor edustikin sekä Tanskaa että Turkkia.

Turkin jalkapallomaajoukkueessa hän debytoi toukokuussa 2016 ystävyysottelussa Montenegroa vastaan. Vuoden 2016 EM-kilpailuissa hän pelasi kahdessa ottelussa esittäen hyviä otteita, joiden myötä hän teki sopimuksen Dortmundiin.

## Lähteet
Nikol Merizaj

**Nikol Merizaj** (s. 7. elokuuta 1998 Fier) on albanialainen uimari. Hän edusti Albaniaa vuoden 2016 kesäolympialaisissa 100 metrin vapaauinnissa ja vuoden 2020 kesäolympialaisissa 50 metrin vapaauinnissa.

## Lähteet
### Viitteet
Guinea kesäolympialaisissa 2016

**[[Guinea]]** osallistui kesäolympialaisiin 2016. Sitä edusti viisi urheilijaa kolmessa lajissa. Joukkueen lipunkantajana avajaisissa toimi judoka Mahadama Bangoura.

## Joukkue
### Judo

* Mahadama Bangoura – naisten alle 63&nbsp;kg

### Uinti

* Amadou Camara – miesten 50&nbsp;m vapaauinti
* Mariama Sow – naisten 50&nbsp;m vapaauinti

### Yleisurheilu

;Juoksulajit

* Mohamed Lamine Dansoko – miesten 100&nbsp;m
* Makoura Keita – naisten 100&nbsp;m

## Lähteet
Centro Olímpico de Hockey

**Centro Olímpico de Hockey** on maahockeystadion Rio de Janeirossa. Sitä on käytetty muun muassa vuoden 2007 Pan-Amerikan kisoissa sekä vuoden 2016 kesäolympialaisissa. Stadion koostuu kahdesta tekonurmikentästä. Stadion toimii Brasilian maahockeyjoukkueiden kotistadionina.

## Lähteet
Evagjelia Veli

**Evagjelia Veli** (s. 16. heinäkuuta 1991) on albanialainen painonnostaja

Veli edusti Albaniaa vuoden 2016 Rio de Janeiron kesäolympialaisissa, joissa hän kilpaili naisten 53 kilon sarjassa.

## Lähteet
Juho Kanniainen

**Juho Kanniainen** (6. lokakuuta 1875 Ii, Suomen suuriruhtinaskunta – 16. joulukuuta 1929 Oulainen, Suomen tasavalta) oli suomalainen maanviljelijä, maallikkosaarnaaja ja Maalaisliiton kansanedustaja.

Kanniaisen vanhemmat olivat itsellinen Samueli Kanniainen ja Priita Leuanniemi. Hän kävi kansakoulun ja oli metsätöissä ja työnjohtajana Kemi-yhtiön palveluksessa. Hän oli sitten Niemelän kaljatehtaan johtajana Kemissä ja kaljatehtailijana ja maanviljelijänä Kemin maalaiskunnassa vuoteen 1925 saakka. Viimeksi Kanniainen oli maanviljelijänä Oulaisissa 1925–1929. Hän toimi myös lestadiolaisena maallikkosaarnaajana ja teki saarnamatkoja Suomessa, Yhdysvalloissa, Venäjällä, Ruotsissa ja Norjassa.  

Kanniainen oli kansanedustajana 1922–1924 edustaen Oulun läänin pohjoista vaalipiiriä. 

Juho Kanniainen oli naimisissa vuodesta 1899 Maria Liisa Marttasen kanssa.

## Lähteet
Guinea-Bissau kesäolympialaisissa 2016

**[[Guinea-Bissau]]** osallistui kesäolympialaisiin 2016. Sitä edusti viisi urheilijaa kolmessa lajissa. Joukkueen lipunkantajana avajaisissa toimi painija Augusto Midana.

## Joukkue
### Judo

* Taciana Lima – naisten alle 48&nbsp;kg

### Paini

;Vapaapaini

* Augusto Midana – miesten alle 74&nbsp;kg
* Bedopassa Buassat – miesten alle 97&nbsp;kg

### Yleisurheilu

;Juoksulajit

* Holder da Silva – miesten 100&nbsp;m

;Kenttälajit

* Jéssica Inchude – naisten kuulantyöntö

## Lähteet
Ford Edge

**Ford Edge** on Fordin vuodesta 2006 lähtien valmistama crossover-tyyppinen henkilöauto, jota myytiin alun perin vain Pohjois-Amerikan markkinoilla. Vuonna 2014 esiteltyä toisen sukupolven mallia sen sijaan tuodaan myös Eurooppaan. Edgeä myydään myös ylellisempänä versiona nimellä **Lincoln MKX**.

## Ford Edge I (2006–2014)

Ensimmäisen sukupolven Ford Edge esiteltiin Detroitin autonäyttelyssä tammikuussa 2006. Se perustui samalle pohjalevylle kuin pohjoisamerikkalainen Ford Fusion, Mazda6 ja Mazda CX-9. Alkuvaiheessa ainoa moottori oli 3,5-litrainen (265 hv) Duratec V6. Vetotavaksi oli valittavissa etu- tai neliveto.

Chicagon autonäyttelyssä helmikuussa 2010 esiteltiin uudistunut Ford Edge. Eniten ulkonäkömuutoksia tuli keulaan, jossa oli uudet kapeammat ajovalot ja suurempi etusäleikkö. Takaosassa tehtiin muutoksia tavaratilan luukkuun ja takavaloihin. Myös sisustaa uudistettiin, ja lisävarusteena tarjolle tuli kosketusnäytöllinen MyFord Touch -tietoviihdejärjestelmä. Uusia moottoreita olivat 2,0-litrainen (240&nbsp;hv) EcoBoost ja 3,7-litrainen (305&nbsp;hv) Duratec V6. Alkuperäisen 3,5 litran moottorin teho nousi 285 hevosvoimaan. 

## Ford Edge II (2014–)

Toisen sukupolven Ford Edge esiteltiin Pariisin autonäyttelyssä syksyllä 2014, ja se tuli markkinoille sekä Pohjois-Amerikassa että Euroopassa seuraavana vuonna. Edge perustuu samalle pohjalevylle kuin Mondeo-, S-Max- ja Galaxy-mallit. Australiassa mallia myydään nimellä **Ford Endura**, sillä Toyota omistaa siellä oikeudet Edge-nimeen.

Vuoden 2016 Euro NCAP -kolaritestistä Edge sai tuloksekseen täydet viisi tähteä.

Suomeen Edgeä tuodaan vain nelivetoisena 2,0-litraisella (210&nbsp;hv) dieselmoottorilla ja kuusiportaisella kaksoiskytkinvaihteistolla varustettuna. Muilla markkinoilla on saatavana lisäksi 2,0- ja 2,7-litraiset EcoBoost-bensiinimoottorit sekä 3,5 Duratec V6.

Suomessa varustetasot ovat Titanium ja Sport.

Titaniumissa on vakiovarusteina seitsemän turvatyynyä, ESP, 19 tuuman kevytmetallivanteet, kosketusnäytöllinen Ford SYNC 2 -tietoviihdejärjestelmä, kaksivyöhykkeinen automaatti-ilmastointi, liikennemerkkien tunnistusjärjestelmä, vakionopeudensäädin, avaimeton käynnistys ja lukitus, sähköikkunat edessä ja takana, nahkaverhoiltu lämmitettävä ohjauspyörä, automaattiset kaukovalot, pysäköintitutka edessä ja takana sekä tuulilasinpyyhinten sadetunnistin.

Sportissa on lisäksi 20 tuuman kevytmetallivanteet, urheilullinen korimuotoilu, alumiinipolkimet ja mukautuva ohjaus.  

## Lähteet
* 

### Viitteet

## Aiheesta muualla
Charline Labonté

**Charline Labonté** (s. 15. lokakuuta 1982 Greenfield Park, Quebec, Kanada) on kanadalainen jääkiekkomaalivahti sekä lajin kolminkertainen olympia- ja kaksinkertainen maailmanmestari. Nykyisin hän edustaa Canadian Women's Hockey Leaguessa pelaavaa Montreal Canadiennesia.

Labonté on edustanut Kanadan maajoukkuetta olympialaisissa kolmesti vuosina 2006, 2010 ja 2014. Kanada on voittanut joka kerta olympiakultaa.

Lisäksi Labonté on voittanut Kanadan paidassa kahdesti maailmanmestaruuden, vuosina 2007 ja 2012. Hän on myös ollut kuudesti voittamassa hopeaa maailmanmestaruuskilpailuissa.

## Lähteet
* 

### Viitteet
Sébastien Loeb Rally Evo

**Sébastien Loeb Rally Evo** on Milestonen kehittämä ja julkaisema ajopeli. Peli julkaistiin 29. tammikuuta 2016 Microsoft Windows-, PlayStation 4- ja Xbox One -alustoille.

## Aiheesta muualla
* Kotisivut
Alina Müller

**Alina Müller** (s. 12. maaliskuuta 1998 Lengnau, Sveitsi) on sveitsiläinen jääkiekkoilija. Nykyään hän kuuluu PWHL:ssä pelaavaan Bostonin joukkueeseen.

Müller edusti Sveitsin joukkuetta vuoden 2014 talviolympialaisissa. Joukkue voitti pronssia Müllerin tehtyä voittomaalin ottelussa Ruotsia vastaan. Müllerista tuli 15-vuotiaana kaikkien aikojen nuorin jääkiekossa olympiamitalin voittanut pelaaja. Pyeongchangin talviolympialaissa 2018 Müller valittiin jääkiekkoturnauksen parhaaksi hyökkääjäksi sekä nimettiin tähdistökentälliseen. Milanon–Cortinan olympialaisissa 2026 hän voitti pronssia.

## Lähteet
* 

### Viitteet
Guyana kesäolympialaisissa 2016

**[[Guyana]]** osallistui **[[Kesäolympialaiset 2016|Rio de Janeiron kesäolympialaisiin 2016]]**. Sitä edusti kuusi urheilijaa kahdessa lajissa. Joukkueen lipunkantajana avajaisissa toimi uimari Hannibal Gaskin.

## Joukkue
### Uinti

* Hannibal Gaskin – miesten 100&nbsp;m perhosuinti
* Jamila Sanmoogan – naisten 50&nbsp;m vapaauinti

### Yleisurheilu

;Juoksulajit

* Winston George – miesten 400&nbsp;m
* Brenessa Thompson – naisten 100&nbsp;m ja 200&nbsp;m
* Aliyah Abrams – naisten 400&nbsp;m

;Kenttälajit

* Troy Doris – miesten kolmiloikka

## Lähteet